Σύστημα ερωτοαπαντήσεων για έξυπνη τάξη με τεχνολογίες ΙοΤ
Στο πρότζεκτ αυτό, μέσω τεχνολογιών ΙοΤ, καλείστε να υλοποιήσετε ένα σύστημα ερωτοαπαντήσεων μέσω του οποίου οι εκπαιδευόμενοι σε μια έξυπνη τάξη  θα μπορούν να απαντούν σε ερωτήσεις πολλαπλής επιλογής σχηματίζοντας στον αέρα το σχήμα του γράμματος της επιλογής τους (ένα εκ των Α, Β, C, D), ενώ ο εκπαιδευτής θα μπορεί, αρχικά, να φορτώνει τις ερωτήσεις που επιθυμεί και στη συνέχεια να τις εναλλάσει με το πάτημα ενός κουμπιού. Στο τέλος, θα υπολογίζεται αυτόματα η αξιολόγηση των εκπαιδευομένων και θα παράγεται η αντίστοιχη αναφορά. 
Το σύστημα των εκπαιδευομένων θα αποτελείται από ένα esp32 και ένα mpu και θα πρέπει να αναγνωρίζει τοπικά τις χειρονομίες των εκπαιδευομένων (A, B, C, D), μέσω ενός κατάλληλα εκπαιδευμένου μοντέλου μηχανικής μάθησης. Η επικοινωνία του με τον server θα γίνεται μέσω wifi και mqtt. 
Το σύστημα του εκπαιδευτή θα αποτελείται από ένα esp32 (ίδιο με αυτό του συστήματος των εκπαιδευομένων) και έναν αισθητήρα αφής, κατασκευασμένο από αλουμινόχαρτο, για την εναλλαγή των ερωτήσεων. Η επικοινωνία του με τον server θα γίνεται κι εδώ μέσω wifi και mqtt. 
Το σύστημα του server θα είναι πλήρως containerized και θα περιλαμβάνει:
· Nodered, για την επικοινωνία μέσω mqtt με τα συστήματα του εκπαιδευτή και των εκπαιδευομένων. Επίσης ιστοσελίδα, υλοποιημένη μέσω nodered ui, για την εμφάνιση των ερωτήσεων στους εκπαιδευόμενους και την εναλλαγή τους από τον εκπαιδευτή.
· InfluxDB, για την αποθήκευση των ερωτήσεων του εκπαιδευτή και των σωστών απαντήσεων, μέσω κατάλληλης διεπαφής χρήστη. Ιδανικά, και αυτη η διεπαφή θα προσφέρεται στον εκπαιδευτή μέσω του nodered ui. Στην influx θα αποθηκεύονται, επίσης, οι απαντήσεις των εκπαιδευομένων σε κάθε ερώτηση.
· Grafana, για την αυτόματη παραγωγή analytics reports και αξιολόγησης για κάθε ερώτηση χωριστά, αλλά και συνολικά για κάθε σετ ερωτήσεων.
Το σύστημά σας θα πρέπει να είναι κατάλληλα παραμετροποιήσιμο ώστε να επιτρέπονται τα ακόλουθα:
-χρήση του από διαφορετικούς εκπαιδευτές σε ποικίλα μαθήματα, τάξεις και τμήματα. Γι’ αυτό, θα πρέπει να διαφοροποιούνται τα σετ ερωτήσεων που ανεβαίνουν στο σύστημα ως προς το μάθημα, τον εκπαιδευτή, την τάξη και το τμήμα. 
-ταυτόχρονη χρήση του από πολλούς εκπαιδευόμενους. Γι’ αυτό, θα πρέπει κάθε απάντηση που καταγράφεται στο σύστημα να συνοδεύεται από το αντίστοιχο αναγνωριστικό του εκπαιδευόμενου.
Ειδικά όσον αφορά τον έλεγχο των gestures A, B, C, D στο esp32, αυτός θα πρέπει να γίνεται με χρήση μοντέλου μηχανικής μάθησης που θα εκπαιδεύσετε εσείς να αναγνωρίζει τις αντίστοιχες κινήσεις. Καλείστε να επιλέξετε εκείνο το μοντέλο που θα επιτυγχάνει την υψηλότερη απόδοση μετά την εκπαίδευση που θα του κάνετε με το dataset που θα κατασκευάσετε. Στην αναφορά σας θα πρέπει να συμπεριληφθεί η σχετική μελέτη που θα κάνετε. Επίσης, προκειμένου να αναγνωρίζετε και να αποκλείετε τα άσχετα gestures, προτείνεται τα gestures να εξετάζονται πρώτα για την ομοιότητά τους με τις επιθυμητές κλάσεις μέσω cosine similarity και εφόσον υπερβαίνουν το επιθυμητό όριο να οδηγούνται για ταξινόμηση στο σύστημα της μηχανικής μάθησης.

